Освајање Цариграда омогућило је Мехмеду II да се окрене Анадолији. Мехмед II је покушао да створи једну политичку целину у Анадолији тако што је заузео турске државе, које су се називале бејлицима, и грчко Трапезунтско царство у североисточној Анадолији и успостављањем савезништва са Кримским канатом. Уједињење Анадолских бејлика први је спровео султан Бајазит I, више од педесет година пре Мехмеда II, али је након пораза у бици код Ангоре 1402. године, новоформирано уједињење Анадолије се распало. Мехмед II је вратио османску власт над другим турским државама. Ова освајања су га удаљила из Европе.